      CONSILIUL LOCAL AL MUNICIPIULUI CRAIOVA

HOTĂRÂREA NR. 177
         Consiliul Local al Municipiului Craiova întrunit în şedinţa ordinară din data de 26.03.2009;

Având în vedere raportul nr. 35050/2009 întocmit de Direcţia Patrimoniu prin care se propune prelungirea duratei contractui de concesiune nr. 125176/2005 încheiat între dr.Prajea M. Mariana şi Consiliul Local al Municipiului Craiova şi împuternicirea Primarului Municipiului Craiova să încheie contractele de concesiune şi actele adiţionale de modificare a acestora, pentru spaţiile cu destinaţia de cabinete medicale şi rapoartele comisiilor de specialitate ale Consiliului Local al Municipiului Craiova nr.101, 103, 104, 105, 106/2009 ; 

           În conformitate cu prevederile Ordinului comun al Ministerului Sănătăţii şi Ministerului Administraţiei şi Internelor nr.946/299/2004 privind aprobarea modelului cadru al contractelor de concesionare şi închiriere în temeiul Hotărârii Guvernului nr. 884/2004 privind concesionarea unor spaţii cu destinaţia de cabinete medicale şi a Legii nr. 306/2004 privind exercitarea profesiei de medic;

         În temeiul art. 36, alin.2 lit. d coroborat cu alin.6, lit. a, pct.17, art.45 alin.3  şi art.61 alin.2  , din Legea nr.215/2001, republicată, privind administraţia publică locală;
                                                HOTĂRĂŞTE:

Art.1. Se aprobă prelungirea duratei contractului de concesiune nr. 125176/2005 încheiat între dr.Prajea M. Mariana şi Consiliul Local al Municipiului Craiova, de la 4 ani şi 2 luni, la 9 ani şi 2 luni.
Art.2. Se împuterniceşte Primarul Municipiului Craiova să încheie contractele de concesiune şi actele adiţionale de modificare a acestora, având ca obiect spaţii cu destinaţia de cabinete medicale, concesionate conform Hotărârii Consiliului Local al Municipiului Craiova nr. 238/2004, modificată şi completată prin Hotărârea Consiliului Local nr. 85/2006 şi Hotărârii Consiliului Local al Municipiului Craiova nr. 73/2005, modificată prin Hotărârea Consiliului Local nr. 329/2007.
Art.3. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Patrimoniu vor aduce la îndeplinire prevederile  prezentei hotărâri.

